armvectores/hy_wikipedia_2023 huggingface dataset:
Կուտ (Կագալնիցկի շրջան)

Կուտ (ռուս.՝ Кут), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Բաղարջ

Բաղարջ, հայկական տոնական և ծիսական հաց։ Լինում է աղի ու անալի, որոնք ժող․ հավատալիքներում ունեն մոգական նշանակություն։ 
Թխում են պինդ խմորից, հաստ, տափակ, կլոր ձևով, երեսին սրածայր փայտով գծում նախշեր, ձու քսում, ցանում սև սոնիճ կամ սուսամ (քունջութ)։ Վարդանանց տոնին ժամավորներն իրենց հետ բաղարջ էին բերում եկեղեցի և բաժանում ի հիշատակ բաղարջակերաց տոնի։ Գարնանը՝ ծաղկազարդին, գերեզմանատանը բաղարջ էին ուտում և տալիս որպես հոգու հաց՝ ի պատիվ առաքյալների կրած նեղությունների ևն։ 
Բաղարջ թխում էին նաև ջրաղացում («ջաղացի» բաղարջ) և հովիվները՝ ամառանոցներում։ Զատկի տոնին հրեաները նույնպես բաղարջ են ուտում։ Բաղարջը այժմ օգտագործում են որպես առօրյա թխվածք։
Սադըք Ալբայրակ

Սադըք Ալբայրակ (փետրվարի 15, 1942(1942-02-15), Տրապիզոն, Թուրքիա), թուրք լրագրող և քաղաքական գործիչ։ Սադըք Ալբայրակը ավելի քան 40 գրքերի հեղինակ է։ Եղել է Թուրքիայի խորհրդարանի անդամ 1991-ից 1995 թվականներից «Բարեկեցություն» կուսակցությունից։ 1980 թվականին Ալբայրակի Son devir Osmanlı uleması գիրքը ստացել է Թուրքիայի գրողների միության մրցանակ։
1980 թվականից սկսած Սադըք Ալբայրակը ընկերական հարաբերությունների մեջ է Թուրքիայի ներկայիս նախագահ Ռեջեփ Թայիփ Էրդողանի հետ։ 2004 թվականին Սադըք Ալբայրակի որդին Բերատ Ալբայրակը ամուսնացել է Ռեջեփ Թայիփ Էրդողանի դստեր Էսրա Էրդողանի հետ։ Նրա կրտսեր որդին Սերհաթ Ալբայրակը Çalık Holding-ին պատկանող Turkuvaz Media Group-ի գործադիր տնօրենն է, իսկ Բերատը, մինչ 2013 թվականիը եղել է հոլդինգի տնօրենների խորհրդի նախագահը։


== Գրքեր ==
Son devir Osmanlı uleması (1980), Medrese Yayınevi


== Ծանոթագրություններ ==


== Արտաքին հղումներ ==
Ստեփան Ավագյան

Ստեփան Հայրապետի Ավագյան (նոյեմբերի 16, 1956(1956-11-16), Դեմյանով, Գալիչի շրջան, Իվանո-Ֆրանկովսկի մարզ, Ուկրաինական ԽՍՀ, ԽՍՀՄ - փետրվարի 1, 2014(2014-02-01), Երևան, Հայաստան), հայ բժիշկ, Վայոց ձորի մարզի Շախմատային ֆեդերացիայի նախկին նախագահ։


== Կենսագրություն ==
Ստեփան Ավագյանը ծնվել է 1956 թվականի նոյեմբերի 16-ին, Ուկրաինայի Իվանո-Ֆրանկովսկի մարզի Դեմյանովո գյուղում։ Երկու տարի անց ընտանիքը տեղափոխվել է Հայաստան։
1962-1972 թվականներին Ստեփան Ավագյանը ուսանել է Վայքի թիվ 1 միջնակարգ դպրոցում, որն ավարտել է գերազանց առաջադիմությամբ։ 1973-1981 թվականներին ուսումը շարունակել է Երևանի Մխիթար Հերացու անվան բժշկական ինստիտուտի բուժական ֆակուլտետում, 1981 թվականից աշխատել է Ջերմուկի քաղաքային հիվանդանոցում, նախ՝ որպես թերապևտ, այնուհետև՝ բուժական գծով գլխավոր բժշկի տեղակալ։ Այդ տարիներին ամռան ամիսներին Ստեփան Ավագյանը եղել է Ղազախստան մեկնած հայկական շինջոկատների գլխավոր բժիշկը։
1991 թվականին Ստեփան Ավագյանը նշանակվել է առողջապահության նախարարության 4-րդ գլխավոր վարչության «Ջերմուկ» առողջարանի գլխավոր բժիշկ և տնօրեն։ 2003 թվականին նա դարձել է առողջարանի սեփականատերը և նույն թվականին նրա նախաձեռնությամբ առողջարանը վերանվանվել է «Ջերմուկ աշխարհ»։ 2004 թվականից մինչև իր մահը եղել է Վայոց ձորի մարզի Շախմատային ֆեդերացիայի նախագահը։
Ստեփան Ավագյանն ամուսնացել է 1982 թվականին։ Ունի երկու որդի և չորս թոռ։
Ստեփան Ավագյանը մահացել է 2014 թվականի փետրվարի 1-ին։ Նրա անունն է կրում Ստեփան Ավագյանի անվան շախմատի միջազգային և պատանեկան մրցաշարերը, որոնք անցկացվում են 2014 թվականից, Ջերմուկ քաղաքում։ Ստեփան Ավագյանի անունն է կրում նաև Վայք քաղաքի հիմնական դպրոցի քիմիայի կաբինետը։
Գրականագետ Լյուդվիգ Կարապետյանի և բանաստեղծ Վարդգես Խանոյանի հեղինակությամբ 2016 թվականին լույս է տեսել «Լուսավոր հետագիծ» գիրքը։


== Պարգևներ և շնորհակալագրեր ==
ՀՀ վարչապետի ոսկե հուշամեդալ
Երևանի Մխիթար Հերացու անվան բժշկական համալսարանի հոբելյանական ոսկե և արծաթե մեդալներ
«Համալսարանին անգնահատելի աջակցություն ցուցաբերելու կրթության, գիտության, բժշկության բնագավառներում անբասիր գործունեություն իրականացնելու համար»
Հայաստանի և Արցախի առողջապահության նախարարների շնորհակալագրեր
էկոնոմիկայի նախարարության «Արմտուրիզմ» ամենամյա մրցանակաբաշխության մրցանակ՝ պրոֆեսիոնալ բուժանձնակազմի և երկարամյա վաստակի համար
Երկրապահ կամավորականների միության պատվոգիր
ԼՂՀ անհայտ կորած ազատամարտիկների հարազատների միության «Հայրենիք և հավատ» մեդալ
«Բիզնեսի որակի պահպանման համար» միջազգային մրցանակ (տրվել է «Զերմուկ աշխարհ» առողջարանին)


== Ծանոթագրություններ ==


== Արտաքին հղումներ ==
Ստեփան Ավագյանի հուշամրցաշար» «Ջերմուկ 2023» միջազգային շրջանային մրցաշար
Դանիայի քաղաքների ցանկ ըստ բնակչության

Սա Դանիայի քաղաքների ցանկն է ըստ բնակչության։
Մարդահամարը կատարվում է Դանիայի ստատիստիկայի պետական կազմակերպության կողմից։ Թվերը ներկայացված են քաղաքների համար, վարչական տարածքների հիման վրա։ Վարչական տարածքը սահմանված է որպես՝ կառուցապատված տարածք, առավելագույնս 200 մետր հեռավորությամբ տների միջև, եթե ավելի մեծ տարածությունը չի պայմանավորված հասարակական տարածքներով, գերեզմանատներով կամ այլ։ Ավելին, որպեսզի տարածքը պաշտոնապես ստանա կարգավիճակ, այն պետք է ունենա ամենաքիչը 200 բնակիչ և ունենա վարչական սահմաններ։


== Տես նաև ==
Շվեդիայի քաղաքների ցանկ ըստ բնակչության
Նորվեգիայի քաղաքների ցանկ ըստ բնակչության
Աշխարհի մեծագույն քաղաքներ


== Ծանոթագրություններ ==
Մեծ ջրանցք

Մեծ ջրանցք (Գրանդ կանալ, իտալերեն՝ Canal Grande), Վենետիկի ամենահայտնի ջրանցքը։ Այն, սակայն, «ջրանցք» բառի նեղ իմաստով ջրանցք չէ, այսինքն՝ արհեստական եղանակով չի ստեղծվել, այլ նեղ վտակ է երկու կղզիների ծովածոցում, որոնցից մեկը Ռիալտոն է։
Ամենայն հավանականությամբ ջրանցքի անունով կղզին էլ են անվանել Ռիալտո։ Լատիներեն` rivus altus անվանումը (բառացի` խոր վտակ) փոփոխվելով դարձել է «Ռիալտո»։ Մեծ ջրանցքը քաղաքի տրանսպորտային գլխավոր ուղիներից է։
Մեծ ջրանցքով դեպի վար նավարկելը հարմար է ջրային ավտոբուսով` վապորետոյով կամ գոնդոլներով։ Հատկապես գեղեցիկ է Մեծ ջրանցքի մայրամուտը իրեն շրջապատող շինություններով։


== Առանձնահատկություններ ==

Ջրանցքն անցնում է քաղաքի ողջ տարածքով։ Սկսվելով կայարանի մերձակա ծովածոցից` այն անցնում է ամբողջ քաղաքով շրջված S տառի հետագծով և ավարտվում է մաքսատան մոտ` Սան Մարկո և Լա Ջուդեկա ջրանցքներին միանալով։
Ջրանցքի երկարությունը 3.800 մ է, լայնությունը` 30-70 մ, խորությունը` 5 մ։
Ջրանցքը ափեր գրեթե չունի. դրանց փոխարինում են շինությունները, որոնք, որպես կանոն, կառուցված են ցցագերանների վրա և ունեն երկու ելք` մեկը դեպի փողոց, մյուսը դեպի ջրանցք։
Մեծ ջրանցքի մոտ են կենտրոնացված Վենետիկի ամենագեղեցիկ շենքերը։ Հենց այդ պատճառով էլ վենետիկցիները իրենց գլխավոր ջրային զարկերակն անվանում են «ջրանցք-պալատ» (իտալերեն՝ Canalazzo): Ջրանցքի ափերին կա ավելի քան 100 պալատ, այդ թվում` Կա' Ռեցոնիկո, Կա' դ'Օրո, Կա Ֆոսկարի, Պալացո Բարբարիգո։
Քանի որ հիմնական շարժումը կատարվում է ջրանցքով, ապա ջրանցքի վրա ընդամենը չորս կամուրջ կա` Ռիալտոյի կամուրջը, Ակադեմիայի կամուրջը, Սկալցին և Սահմանադրության կամուրջը։
Ջրանցքով կարելի է տեղաշարժվել գոնդոլների և վապորետոների (ջրային ավտոբուս) միջոցով։ Փոխադրման միջոց են ծառայում նաև լաստանավերը։


== Տոնակատարություններ ==

Սեպտեմբերի առաջին կիրակի օրը կայանում է մրցություն վենետիկցի գոնդոլավարների միջև։ Իրադարձությանը հետևելու են գալիս հազարավոր հանդիսականներ։ Մրցությունը կազմակերպվում է Կիպրոսի թագուհի Կատերինա Կորնարոյի պատվին, ով 1489 թվականին հրաժարվել է գահից։ Գոնդոլավարները հագնում են 16-րդ դարի նավավարներին բնորոշ տոնական զգեստներ։
Նոյեմբերի 21-ին վենետիկցիները, ի նշան Աստվածամոր հանդեպ ունեցած երախտագիտության, կազմակերպում են տոնակատարություն այն բանի առթիվ, որ 1630-38 թվականներին քաղաքը փրկվել է ժանտախտի համաճարակից։ Տոնի մասնակիցները, Մեծ ջրանցքն անցնելով ժամանակավոր կամրջով, ուղևորվում են Սանտա Մարիա դելա Սալյուտե տաճարը (իտալերեն՝ Basilica di Santa Maria della Salute), որից հետո ճաշակում են իտալական ավանդական կերակուրներ։


== Հետաքրքիր փաստեր ==
1896 թվականին օպերատոր Ալեքսանդրո Պրոմիոն աշխարհում առաջին անգամ իրականցրել է նկարահանում շարժման ընթացքում։ Պրոմիոն նկարահանում է կատարել Մեծ ջրանցքով լողացող նավակին ամրացված տեսախցիկով։


== Ծանոթագրություններ ==
Մայր հայրենիքը կանչում է

«Մայր հայրենիքը կանչում է» (ռուս.՝ «Родина-мать зовёт!»), Հայրենական մեծ պատերազմի ժամանակների պլակատ, որն ստեղծել է նկարիչ Իրակլի Թոիձեն 1941 թվականին, հավանաբար հունիսի վերջին։ Ստեղծման ճշգրիտ ամսաթիվը հայտնի չէ և քննարկման առարկա է։

Մայր Հայրենիքի կերպարն ակնհայտորեն կապված է Առաջին համաշխարհային պատերազմի և Ռուսաստանի քաղաքացիական պատերազմի ժամանակ քարոզչության համար լայնորեն օգտագործված Մայր Ռուսաստանի կերպարի հետ։
Թոիձեի որդու հիշողություններով՝ նկարիչը սիրում էր Անդրեյ Բելիի ստեղծագործությունը, որն ունի հետևյալ տողերը. «Թույլ տուր, ով մայր հայրենիք, խոնավ, ազատ լայնարձակությունում, քո լայնարձակությունում լացել...» (ռուս․՝ «Позволь же, о родина-мать, в сырое, пустое , в раздолье твоё прорыдать…») հնարավոր է, որ հենց դրանք են հիմք ծառայել պլակատի բովանդակության համար։
«Մայր Հայրենիքի» կերպարը հետագայում դարձել է խորհրդային քարոզչության ամենատարածված կերպարներից մեկը։ Հայտնի են կերպարի մեկնաբանություններ և նրա ծաղրանմանակման բազմաթիվ օրինակներ` կերպարվեստի, քանդակագործության, ժողովրդական ստեղծագործության, գովազդի մեջ։
Պլակատի գեղարվեստական կոմպոզիցիան նման է այնպիսի ստեղծագործությունների, ինչպիսիք են «Դու կամավոր գրանցվե՞լ ես» (Դմիտրի Մոոր, 1920) խորհրդային պլակատը,  «I want you for U. S. Army» (Ջեյմս Ֆլագ, 1917) ամերիկյան պլակատին, ինչպես նաև «Ժողովրդին առաջնորդող ազատությունը» (Էժեն Դելակրուա, 1830) ֆրանսիական նկարին, որտեղ հեղինակը պատկերել է Ֆրանսիայի ազգային խորհրդանիշ Մարիանին։
Պլակատը կարելի է տեսնել խորհրդային շատ գեղարվեստական ֆիլմերում, մասնավորապես՝ «Այն տունը, որտեղ ես ապրում եմ» ֆիլմում։


== Տես նաև ==
Մեր գործն արդար է


== Ծանոթագրություններ ==
Թմնիս

Անվան այլ կիրառումների համար տե՛ս՝ Իզոլի (այլ կիրառումներ)Թմնիս, բերդ և գետանց Մեծ Հայքի Չորրորդ Հայք աշխարհի Անձիտ գավառում, իակ ապա գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Ծովք լճակից արևմուտք, Եփրատ գետի ձախ ափին, հին կամրջի դեմ-դիմաց, Ծոփքի և Կապադովկիայի սահմանագլխին։


== Պատմություն ==
Թմնիսը մ.թ.ա. VIII դարում գրավվել և միացվել է Ուրարտական հայկական թագավորությանը։ Մ.թ.ա. II դարում Թմնիսը մտնում էր Ծոփքի հայկական թագավորության տարածքի մեջ։ Այնուհետև Ծոփքի թագավոր Զարեհ Թ-ն այն նվիրեց Կապադովկիայի Արիաիաթ II թագավորին ի վարձատրություն Վերջինիս հավատարմության։
Թմնիսը և՛ հայերի, և՛ կապաոդվկիացիների համար ուներս շատ կարևոր ռազմական դիրք։ Բնակավայրը վերահսկողության տակ էր պահում արևելքից արևմուտք կատարվող գլխավոր առևտրական ճանապարհի այդ հատվածն ու Եփրատի վրայի կամուրջն ու գետանցը, որտեղից գանձում էին առևտրական մաքսեր։
Մ.թ.ա. 130-ական թվականներին Թմնիսը վերամիավորվում է Ծոփքի հետ, իսկ մ.թ.ա. 70 թվականին այն գրավվում է հռոմեական զորավար Լուկուլլոսի կողմից և կրկին միացվում Կապադովկիային։ Երկար ժամանակ բերդը պահեց իր նշանակությունը, իսկ երբ այն ացավ օսմանյան տիրապետության տակ, բնակավայրը վերածվեց աննշան գյուղի։
Հայերը զանգվածաբար կոտորվեցին կամ տարագրվեցին 1915 թվականի Մեծ եղեռնի ժամանակ։


== Բնակչություն ==
1915 թվականի նախօրեին ուներ 280 հայ և 390 թուրք բնակիչ։


== Պատմամշակութային կառույցներ ==
Թմնիսում հայտնաբերվել է Արգիշտի Ա-ի որդի Սարդուր Բ-ի թողած 40 տողանոց սեպագիր արձանագրությունը։  Գյուղի մոտ էր գտնվում Ս. Լուսավորիչ ավերված եկեղեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սատանի կամուրջ

Սատանի կամուրջ, տրավերտինից բնական կամուրջ Հայաստանում Որոտան գետի կիրճում, Տաթև գյուղից արևելք։
Երկարությունը մոտ 30 մետր է, լայնությունը՝ 50-60 մ։ Շրջակայքում կան բազմաթիվ հանքային աղբյուրներ, որոնք առաջացրել են շթաքարեր։ Դարեր շարունակ այդ կրաքարային նստվածքները կուտակվելով առաջացրել են կամուրջը։ Այդ կամրջով է անցնում Գորիս-Տաթև ավտոճանապարհը։


== Պատկերասրահ ==

		
		
		
		
		


== Ծանոթագրություններ ==
Call Me When You’re Sober

«Call Me When You’re Sober» (հայերեն՝ «Զանգի՛ր ինձ, երբ կլինես սթափ»), երգ, որը գրել են Էմի Լին և Թերրի Բալզամոն «Evanescence» խմբի համար։ Այն թողարկվել է 2006 թվականի սեպտեմբերի 25-ին որպես ստուդիական երկրորդ ալբոմի՝ «The Open Door»-ի առաջին սինգլ։ Այն պաշտոնապես ռադիոյի ռոտացիային ավելացվել է 2006 թվականի օգոստոսի 7-ին, բայց տարածվել է դեռևս հուլիսի 30-ին՝ ռադիոկայաններին ստիպելով սկսել այն ավելի վաղ նվագել։


== Ավստրալիական և նորզելանդական տարբերակ ==
Ավստրալիայում և Նոր Զելանդիայում «Call Me When you’re Sober»-ի առաջին թողարկման ժամանակ մի շարք սխալներ է թույլ տրվել, այդ թվում՝ երգի և խմբի անվանումներում։ Այդ նույն դժբախտությանը չի շրջանցել նաև հենց «The Open Door» ալբոմը, որտեղ բուկլետում սխալ է թույլ տրվել «Weight of the World» երգի տեքստում։ Սինգլը վերաթողարկվել է շտկված տարբերակով, սակայն որոշ խանութներ որոշել են վաճառել նաև հին տարբերակները նույնպես։


== Երգի մասին ==
Երգի թողարկումից հետո Շոն Մորգանը հայտարարել է, որ գնում է ռեաբիլիտացիայի։ Երգը պատմում է, որ նա իր կործանարար սովորությունները վեր է դասում Էմիից, և Էմին դա գիտակցելուց հետո որոշում է խզել հարաբերությունները։
Էմի Լին երգի մասին ասել է. 


== Ստեղծագործությունների ցանկ ==
CD (բրիտանական տարբերակի համար երկու CD) Թողարկվել է 2006 թվականի սեպտեմբերինCD 1:

CD 2:

Վինիլ (Մեծ Բրիտանիայի համար սահմանափակ տպաքանակ վինիլային սկավառակում) Թողարկվել է 2006 թվականի սեպտեմբերին


== Տեսահոլովակ ==
Տեսահոլովակը նկարահանել են 2006 թվականի հուլիսին։ «Call Me When You’re Sober» երգի տեսահոլովակի ռեժիսորը Մարկ Ուեբն է, որը «My Chemical Romance» խմբի «Helena» երգի և «Անհավանական Սարդ-մարդը» ֆիլմի ապագա ռեժիսորն է։ Դա Էմի Լիի՝ խմբի ամենասիրելի տեսահոլովակն է։ Ուեբը նաև խմբի վերջին սինգլի՝ «Good Enough»-ի պրոդյուսերն է։
Տեսահոլովակի սյուժեի հիմքում ընկած է Կարմիր գլխարկի մասին հեքիաթը, գայլի դերում խաղում է սկսնակ դերասան Օլիվեր Գուդվիլը։ Ամբողջ տեսանյութի ընթացքում Գայլը փորձում է հրապուրել Կարմիր գլխարկին (այսինքն՝ Էմիին), բայց վերջում աղջիկը նրան հակահարված է տալիս։ Գայլերի հետ տեսարանի նկարահանումների ժամանակ մի գայլ նկարահանվել է հենց տեսախցիկի առաջ։ Էմիի մոտ նաև սկսվել է գայլի բրդի հանդեպ ալերգիա, սակայն նա հաղթահարել է այն։
Տեսահոլովակում նկարահանվել են Էմի Լին, Թերրի Բալզամոն, Ջոն Լեքոմպտը, Ռոքքի Գրեյը։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Խմբի պաշտոնական կայք
Խմբի տեսահոլովակները պաշտոնական կայքում
Խերթիս

Խերթիս, գյուղ Արևելյան Հայաստանում, Կարսի մարզի Արդահանի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կրուպսկոե (գյուղ, Մալինի շրջան)

Անվան այլ կիրառումների համար տե՛ս՝ ԿրուպսկոեԿրուպսկոե (ուկրաիներեն՝ Крупське), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Կրուպսկոե գյուղում բնակվում էր 57 մարդ։ Բնակավայրը զբաղեցնում է 0,484 կմ² տարածք։ Բնակչության խտությունը կազմում էր 117,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիշոպս Այլենդ (Քլեր)

Բիշոպս Այլենդ (անգլ.՝ Bishop's Island, իռլանդերեն՝ Oileán an Easpaig Ghortaigh (Քլեր), ոչ մեծ, անմարդաբնակ ժայռապատ կղզի 65 մետր բարձրությամբ։
Գտնվում է մոտ երկու կիլոմետր հարավ-արևմուտք Կիլկիից, Իռլանդիայի արևելյան ափամերձ հատվածում։
Աշխարհագրական տեսանկյունից կղզին ներկայացնում է ծովային քարաժայռ, որը բնական գեոմորֆոլոգիական գործընփացների ընթացքում հեռացել է ցամաքից։
Բիշոպս Այլենդը ձգվում է 80-100 մետր քարափից, հանդիպակաց Փուհաղ բնակավայրին(անգլ. Foohagh, իռլ. Fhuathach) և հասանելի է միայն ծովային ուղղով։
Կղզում պահպանվել են մնացորդներ մատուռներից, և клохана (իռլ. Clochán), քարե մենաստան՝ նման մեղվի փեթակի, կառույց, որտեղ գրել է Սուրբ Սենանը։


== Ծանոթագրություններ ==
Գազ արծվասարային

Գազ արծվասարային (լատ.՝ Astragalus montis), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
8 սմ բարձրությամբ, երկծայր մազիկներով ծածկված, անցողուն, թխակապույտ բազմամյա բույս է։ Տերևները բազմաթիվ են։ Տերևիկները 5-10 զույգ են, 2-6 մմ երկարությամբ, 2-4 մմ լայնությամբ, երկու կողմից, հազվադեպ՝ միայն տակից առսեղմ մազոտ։ Ծաղկակիրները տերևներից կարճ են, 2-8 սմ երկարությամբ և 4-10 ծաղիկներով։ Պսակը սպիտակավուն է, նավակի ծայրը՝ մանուշակագույն։ Դրոշը ունի 20-26 մմ երկարություն։ Ունդը գծային է, կողքերից թեթևակի սեղմված, 12-24 մմ երկարությամբ։


== Տարածվածություն ==
Աճում է Երևանի (Ուրծի լեռնաշղթա, Տիգրանաշեն և Զանգակատուն գյուղերի շրջակայք) և Դարեղեգիսի (Խաչիկ) ֆլորիստիկական շրջաններում։ Աճում է նաև Նախիջևանում։


== Էկոլոգիա ==
Աճում է վերին լեռնային գոտում` ծովի մակարդակից 1600-2000 մ բարձրությունների վրա, կրաքարային լանջերին, ժայռերի ճեղքերում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ է։ Հայտնի է մեկ մասնատված պոպուլյացիա։ Տարածման և բնակության շրջանների մակերեսը 500  կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
1522

1522 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1522 թվականն է, 
XVI դարի 22-րդ տարին։


== Դեպքեր ==
Հունվարի 9՝ Ադրիանոս VI-ը (լատիներեն՝ Adrianus VI) դառնում է Հռոմի 218-րդ պապը։  (Լինելով միակ հոլանդացի պապը, նա կդառնա ավելի քան 450 տարիների ընթացքում ընտրված վերջին ոչ իտալացին)։ 


=== Օսմանյան կայսրություն ===
Հուլիսի 28՝ Սուլեյման I սուլթանն սկսում է Հռոդոս կղզու պաշարումը։
Դեկտեմբերի 18՝ թուրքերը զավթում են Հռոդոսը։
Դեկտեմբերի 20 Սուլեյման I-ը շրջապատված ասպետներին թույլատրում է հեռանալ կղզուց։  (Նրանք հետագայում հաստատվում են Մալթայում և հայտնի են որպես Մալթայի ասպետներ։ )


== Ծնունդներ ==


== Մահեր ==


== Սրահ ==
Խորխե Լուիս Մորեյրա Ֆերեյրա

Խորխե Լուիս Մորեյրա Ֆերեյրա (իսպ.՝  Jorge Luis Moreira Ferreira, փետրվարի 1, 1990(1990-02-01), Վիլյառիկա, Պարագվայ), պարագվայցի ֆուտբոլիստ, ով հանդես է գալիս աջ պաշտպանի դիրքում ` Պորտլենդի «Թիմբերս»-ի կազմում՝ վարձավճարով տեղափոխվելով արգենտինական «Ռիվեր Փլեյթ»-ից։


== Ակումբային կարիերա ==


=== Դե Մայո ===
Վիլյառիկայում ծնված Մորեյրան իր կարիերան սկսել է «2 ԴԵ Մայո» թիմում՝ որպես կիսապաշտպան։  2009 թ. հունիսին տեղափոխվեց առաջին թիմ։ Ինչպես առաջին թիմում, այնպես էլ Պրեմիեր դվիզիոնում, նրա դեբյուտային խաղը եղել է հունիսի 20-ին, երբ «Նասիոնալի» դեմ 2-1 հաշվով հաղթանակի ժամանակ  փոխարինել է Դոմինգո Մարտինեսին ։
Մորեյրան իր առաջին պրոֆեսիոնալ  ​​գոլը հեղինակել է  2009 թ. օգոստոսի 14-ին, չորրորդ տեղում  ընթացող «Տակուարի»-ի դեմ 5-0 հաշվով հաղթանակի ժամանակ։ Նա իր առաջին մրցաշրջանը ավարտել է 16 խաղում  երկու գոլ խփելով։


=== Լիբերտադ ===
2009 թ. դեկտեմբերին Մորեյրան տեղափոխվել է «Լիվերտադ»։ 2011-ին, Կարլոս Բոնետի վնասվածքից հետո, նա վերափոխվել է աջ պաշտպանի `մարզիչ Գրիգորյո Պերեսի կողմից եւ սկսել է պարբերաբար այդ դիրքում հանդես գալ։
Ակումբում Մորեյրան նվաճեց հինգ  տիտղոս եւ վեց գոլի հեղինակ դարձավ։


=== Ռիվեր Փլեյթ ===
2016 թվականի հուլիսի 21-ին Մորեյրան տեղափոխվեց արտերկրյա իր առաջին ակումբ `միանալով Արգենտինայի Պրեմիեր լիգային և կնքեց չորս տարվա պայմանագիր ։  Նա տասն օր անց կատարեց իր դեբյուտը,  3-0 հաշվով «Կոպա Արգենտինա»-ի շրջանակներում `տանը  հաղթանակով «ՑՍ Ռիվադավիա Վենադո Տուրտոյին»։
Մորեյրան իր «լավագույն դեբյուտը» կատարեց 2016 թ. օգոստոսի 28-ին, ամբողջությամբ 90 րոպե խաղալով  «Բանֆիլդի» դեմ տանը  4-1 հաշվով հաղթանակի ժամանակ։ Նա իր առաջին գոլը ակումբի համար հեղինակեց ապրիլի 27-ին , հաղթելով« Էմելեկին »2-1 հաշվով հաղթանակ տանելով `« Կոպա Լիբերտադորես »-ում։
2017 թ. հոկտեմբերին Մորեյրան վնասվածք է ստանում, որը նրան խանգարում է նրան մասնակցել 2017թ «Կոպա Լիբերտադորես»- ի կիսաեզրափակիչներին։ Այնուհետեւ` հետագայում կատարեց վիրահատություն իր աջ ծնկի խնդիրները լուծելու համար, որից ենթադրվում էր վերադառնալ երեք ամսվա ընթացքում,  սակայն վնասվացքի խորությունը հասավ նրան ,որ բժիշկները մտածում էին որ նա կարող է վերադառնալ միայն 2018 թ. Օգոստոսին, վերջին 10 ամիսների ընթացքում։


== Ակումբներ ==


== Ակումբային վիճակագրություն ==


=== Ակումբ ===
2019 թվականի հունվարի 3-ի դրությամբ


=== Միջազգային ===
 2017 թվականի հոկտեմբերի 1-ին խաղացած խաղերը-ի դրությամբ


== Ծանոթագրություններ ==
Կոռոզակայուն նյութեր

Կոռոզակայուն նյութեր, մետաղական և ոչ մետաղական նյութեր, որոնք կայուն են վնասակար միջավայրերի քայքայիչ ազդեցության նկատմամբ։ Օգտագործվում են խողովակաշարեր, սարքավորումներ և այլն պատրաստելու կամ մետաղե շինվածքների մակերեսը բարակ շերտով պատելու համար։ Այս նպատակով օգտագործում են կոռոզիայի շատ դանդաղ ենթարկվող մետաղներ (տիտան, քրոմ, նիկել, ալյումին և այլն), դրանց համաձուլվածքներ, ինչպես նաև խեցեղենի, ապակու պոլիմերների տարբեր տեսակներ՝ քվարց, հախճապակի, արծններ, պոլիքլորվինիլային պլաստմասսաներ, պոլիէթիլեն, կաուչուկներ։


== Տես նաև ==
Կոռոզիա
Լյուդվիգ Ղարիբջանյան

Լյուդվիգ Պապիկի Ղարիբջանյան (օգոստոսի 24, 1922(1922-08-24), Երևան, Հայկական ԽՍՀ, ԱԽՖՍՀ - դեկտեմբերի 13, 2011(2011-12-13), Երևան, Հայաստան), հայ պատմաբան, քաղաքական, հասարակական, պետական գործիչ։ Պատմական գիտությունների թեկնածու, պրոֆեսոր (1990)։


== Կենսագրություն ==
Լյուդվիգ Ղարիբջանյանը ծնվել է 1922 թվականին Երևանում։ 1930-1940 թվականներին սովորել է Երևանի Մաքսիմ Գորկու անվան թիվ 4 միջնակարգ դպրոցում։ 1945 թվականին ավարտել է Երևանի պետական համալսարանի պատմության ֆակուլտետը, 1951 թվականին` նույն համալսարանի ասպիրանտուրան։ 1960 թվականին պաշտպանել է թեկնածուական ատենախոսություն։ 1975 թվականին Ղարիբջանյանին շնորհվել է դոցենտի, 1990 թվականին` պրոֆեսորի կոչում։ 1943 թվականից ԽՄԿԿ անդամ։
Զբաղեցրել է մի շարք ղեկավար պաշտոններ. եղել է ՀԼԿԵՄ Երևանի Կիրովյան շրջկոմի, ապա` Երքաղկոմի առաջին քարտուղար։ 1951-1953 թվականներին և 1957-1961 թվականներին ղեկավարել է Երևանի պետական համալսարանի կուսկոմիտեն, 1953 թվականին եղել է ՀԿԿ Երքաղկոմի III քարտուղար, այնուհետև` ՀԿԿ Կենտկոմի պատասխանատու կազմակերպիչ, 1954-1957 թվականներին` ՀԿԿ Սպանդարյանի շրջկոմի I քարտուղար, 1961-1966 թվականներին` ՀԿԿ Երքաղկոմի II, 1966-1975 թվականներին` I քարտուղար, 1975-1988 թվականներին` ՀԽՍՀ բարձրագույն և միջնակարգ մասնագիտական կրթության նախարար, 1988-1992 թվականներին` նախարարի առաջին տեղակալ, 1992-2007 թվականներին` Երևանի պետական համալսարանի պատմության թանգարանի տնօրեն։ 1958 թվականին ընտրվել է ՀԿԿ Կենտկոմի, 1966-1976 թվականներին` Կենտկոմի բյուրոյի անդամ, եղել է ՀԽՍՀ և ԽՍՀՄ Գերագույն խորհուրդների մի շարք գումարումների պատգամավոր։
Զբաղվել է մանկավարժական գործունեությամբ։ 1944-1947 թվականներին դասավանդել է Երևանի բժշկական ինստիտուտում, 1945 թվականից` Երևանի պետական համալսարանում։
Գիտական աշխատանքների, մենագրությունների ու գրքերի հեղինակ է։


== Երկեր ==
«Երևանի պետական համալսարանը» (Երևան, 1965, 1994, ռուսերեն` 1971, մենագրություն)
«Հայաստանի պատմություն» ուսումնական համառոտ ձեռնարկի (Երևան, 2008, համահեղինակ)
«Երևանի պետական համալսարանի ռեկտորները (1919-1999)» (Երևան, 1999)
«Մեր անվանի դասախոսները» մատենաշար II (Երևան, 2006) և III (Երևան, 2008) հատորներ


== Պարգևներ ==
Աշխատանքային կարմիր դրոշի շքանշան
Ժողովուրդների բարեկամության շքանշան (1986)
Մովսես Խորենացու մեդալ (2004)


== Ծանոթագրություններ ==
Հեռյադի

Հեռյադի (էստ․՝ Härjadi), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոսֆա

Պոսֆա, գյուղ Հունգարիայի Հանրապետության Վաշ մարզում։ Ըստ 2008 թվականի մարդահամարի՝ գյուղի բնակչությունը կազմում է 304 մարդ, իսկ բնակչության միջին խտությունը 57 մարդ/կմ²։


== Ծանոթագրություններ ==
Տորոնահանդ

Տորոնահանդ, հանդ Տավուշի մարզի Այգեձոր գյուղի տարածքում։


== Տես նաև ==
Տավուշի մարզ


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
Ընտանիքի միջազգային օր

Ընտանիքի միջազգային օր (անգլ.՝ International Day of Families| ֆր.՝ Journée internationale des familles|արաբ․՝ اليوم الدولي للأسر‎‎|իսպ.՝ Día Internacional de las Familias|չինարեն՝ 国际家庭日), 1994 թվականից ի վեր նշվում է ամեն տարի մայիսի 15-ին։ Հռչակվել է ՄԱԿ-ի գլխավոր ասամբլեայի կողմից՝ 1993 թվականի սեպտեմբերի 20-ին ընդունված № A/REC/47/237 «Ընտանիքի միջազգային տարի» բանաձևի համաձայն։ Այդ օրվա՝ բազմաթիվ պետությունների կողմից պաշտոնապես հաստատումը նպատակ ունի ուշադրություն դարձնելու ընտանիքի առջև ծառացած մի շարք խնդիրներին։
Յուրաքանչյուր տարի ՄԱԿ-ի գլխավոր ասամբլեան Ընտանիքի միջազգային օրվա հետ հետ կապված ուղերձներ է ուղարկում՝ դրանով իսկ որոշելով այդ տարվա թեման։ Օրինակ՝ 2005 թվականի ուղերձի մեջ նշվում է ընտանիքի կարևորագույն դերի և ՄԻԱՎ-վարակակիրներին սատարելու, երեխաների մասին հոգ տանելու անհրաժեշտության և հիվանդ ծնողներին խնամելու մասին։


== Օրվա թեմաներ ==
Յուրաքանչյուր տարի Ընտանիքի միջազգային օրվա համար հատուկ թեմա է ընտրվում.

2019 թվական՝ «Ընտանիք և կլիմայական շարժում»
2018 թվական՝ «Ընտանիք և ինկլյուզիվ հասարակություն»
2017 թվական՝ «Ընտանիք, կրթություն և բարեկեցություն»
2016 թվական՝ «Ընտանիք, առողջ ապրելակերպ և կայուն ապագա»
2015 թվական՝ «Տղամարդիկ պատասխանատու՞ են։ Գենդերային իրավահավասարություն և երեխաների իրավունքները ժամանակակից ընտանիքներում»
2014 թվական՝ «Ընտանիքի կարևոր դերը՝ նպատակներին հասնելու գործում. Ընտանիքի միջազգային տարի +20»
2013 թվական՝ «Սերունդների սոցիալական ինտեգրման և համերաշխության աջակցություն»
2012 թվական՝ «Աշխատանքային գործունեության և ընտանեկան պարտավորությունների միջև հավասարակշռության ապահովում՝ ի նպաստ ընտանիքի և հասարակության»
2011 թվական՝ «Անապահով ընտանիքների և սոցիալական մեկուսացման խնդիրների որոշում»
2010 թվական՝ «Միգրացիայի ազդեցությունն ընտանիքի վրա՝ ամբողջ աշխարհում»
2009 թվական՝ «Մայրեր և ընտանիքներ. փոփոխվող աշխարհի մարտահրավերներ»
2008 թվական՝ «Հայրեր և ընտանիքներ. պարտականություններ և մարտահրավերներ»
2007 թվական՝ «Ընտանիքներ և հաշմանդամություն ունեցող անձինք»
2006 թվական «Փոփոխվող ընտանիքներ. մարտահրավերներ և հնարավորություններ»
2005 թվական՝ «ՄԻԱՎ-ի և ՁԻԱՀ-ի ազդեցությունն ընտանիքի բարօրության վրա»
2004 թվական՝ «Ընտանիքի միջազգային օրվա տասնամյակ. գործողությունների շրջանակային ծրագիր»
2003 թվական՝ «Նախապատրաստում՝ Ընտանիքի միջազգային օրվա տասներորդ տարեդարձին և այն տոնելուն»
2002 թվական՝ «Ընտանիք և ծերացում. հնարավորություններ և առաջադրանքներ»
2001 թվական՝ «Ընտանիքներ և կամավորական գործունեություն. սոցիալական միասնության ամրապնդում»
2000 թվական՝ «Ընտանիքներ. սուբյեկտներ և զարգացման հեռանկարներ»
1999 թվական՝ «Ընտանիքներ՝ բոլոր տարիքների մարդկանց համար»
1998 թվական՝ «Ընտանիքներ՝ ապահովում և մարդու իրավունքների պրոպագանդա»
1997 թվական՝ «Գործընկերության հիման վրա ընտանիքների ստեղծում»
1996 թվական՝ «Ընտանիքներ՝ աղքատության և անտնության առաջին զոհերը»


== Տես նաև ==
Ընտանիք


== Ծանոթագրություններ ==


== Արտաքին հղումներ ==
Резолюция № A/REC/47/237
Ընտանիքի օրը՝ ՄԱԿ-ի կայքում (ռուս.)
Ընտանիքի օրը ՄԱԿ-ի կայքում
Կորյուն Խոդոյան

Կորյուն Լևոնի Խոդոյան (ապրիլի 12, 1920(1920-04-12), Քուչակ, Էջմիածնի գավառ, Հայաստանի Առաջին Հանրապետություն), հայ խորհրդային ինժեներ-քիմիկոս, ՀԽՍՀ վաստակավոր ինժեներ (1964)։


== Կենսագրություն ==
1942 թվականին ավարտել է Երևանի պոլիտեխնիկական ինստիտուտը։ 1958-1971 թթ.-ին և 1976 թ.-ից՝ «Պոլիվինիլացետատ» գործարանի, 1971-1976 թթ.-ին՝ ա. մ. Կիրովի անվան քիմիական կոմբինատի տնօրեն։
Հեղինակ է նատրիումի քացախատի արտադրանքի ստացման, ացետոնի և բուտիլ-սպիրտի խառնուրդում վինիլքացախատի պոլիմերացման, սպիրտում թթվային կատալիզատորների առկայությամբ պոլիվինիլքացախատի հիդրոլիզի։
Պարգևատրվել է Լենինի շքանշանով։


== Ծանոթագրություններ ==
Կաբրեպին

Կաբրեպին (ֆր.՝ Cabrespine), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 184 մարդ, բնակչության խտությունը` 10.48 մարդ/կմ²։ Բնակավայրը զբաղեցնում է 17.56 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 120 կմ արևմուտք, Կարկասոն քաղաքից` 19 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 98 աշխատունակ (15-64 տարեկան)  բնակիչ, որոնցից ակտիվ էին 68-ը, իսկ ոչ ակտիվները` 30։ Ակտիվության ցուցանիշը կազմում է 69,4 %։ 68 աշխատունակ մարդկանցից աշխատել է 53 անձ (30 տղամարդ և 23 կին)։ Գործազուրկ են եղել 15 անձ (9 տղամարդ և 6 կին)։ 30 անաշխատունակներից 8-ը եղել են աշակերտներ կամ ուսանողներ, 9-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեգավեռե (Էստոնիայի շրջան)

Ռեգավեռե շրջան (էստ․՝ Rägavere vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Ուլվի գյուղը։


== Բնակչություն ==
2006 թվականի տվյալներով շրջանում բնակվում էին 993 մարդ։ Բնակչության խտությունը շրջանում կազմում էր 5,72 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2011-07-20 at the Wayback Machine. (էստոներեն)
Քատարոգաս շրջան (Նյու Յորք)

Քատարոգաս շրջան (անգլ.՝ Cattaraugus County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.393 կմ² է, բնակչությունը՝ 80.317 մարդ (2010 թ. տվյալներով)։ Շրջկենտրոնն է Լիթլ Վելի բնակավայրը։ Կազմավորվել է 1808 թ.։
Վարոլյան կամուրջ

Վարոլյան կամուրջը կամ ուղղակի կամուրջը (լատ.՝ pons) գլխուղեղի հիմի կողմից երևում է հաստ, սպիտակ թմբի ձևով, որը վարից սահմանակցվում է երկարավուն ուղեղի վերին ծայրի, իսկ վերից ուղեղի կոթոնների հետ։ Կամրջի կողմնային սահմանը արհեստականորեն անցկացված մի գիծ է, որը անցնում է եռվորյակ և դիմային նյարդերի նյարդարմատներով։

		
		
		
		
		


== Գրականություն ==
Է. Ի. Բորզյակ, Ե. Ա. Դոբրովոլսկայա, Վ. Ս. Ռևազով, Մ. Ռ. Սապին - Մարդու անատոմիա, Եր., Լույս, 1992 թ., 2 հատորով
Մ. Գ. Պրիվեսի խմբ. Մարդու նորմալ անատոմիայի դասագիրք, Եր., Լույս, 1992 թ., 2 հատորով
Լորել Համիլտոն

Լորել Համիլտոն (անգլ.՝ Laurell Kaye Hamilton, փետրվարի 19, 1963(1963-02-19), Heber Springs, Արկանզաս, ԱՄՆ), (նախքան ամուսնությունը Լորել Քլեյն)՝ ամերիկացի գրող։ Ստեղծագործել է հիմնականում «սարսափ» ժանրի մեջ, նաև ֆանտաստիկայի (էրոտիկական տարրերով)։ Նրա գրքերը բաժանվում են միլիոնավոր օրինակներով ոչ միայն Միացյալ Նահանգներում, այլ նաև արտասահմանում։


== Կենսագրություն ==
Լորել Համիլտոն ծնվել է 1963 թվականի փետրվարի 19-ին, Հիբեր-Սպրինգս քաղաքում, որը գտնվում էր Արկանզասի Շիրլի քաղաքի մոտ։ Նրա մանկուտյունը անցել է Ինդիանայի Սիմս գյուղում։
Լորելի ծննդյան տարեդարձից մի քանի ամիս անց հայրը լքեց իր ընտանիքը, թողնելով դստերը մոր՝ Սյուզի Քլայնի (անգլ. Susie Kline) հետ։ Լորելը վեց տարեկան էր, երբ աշխատանքից վերադառնալուց, ավտովթարի հետևանքով մահացավ նրա մայրը։ Հետագայում պարզվեց, որ նրա կյանքը կարող էր փրկվել անվտանգության գոտին, որը նա չէր ամրացրել։ Այդ ժամանակից ի վեր, Լորելը ավտոմեքենայի մեջ գտնվելիս միշտ ամրացնում է անվտանգության գոտին։
Դրանից հետո Լորելը տեղափոխվեց իր տատիկի՝ Լորէ Ջենթրիի (անգլ. Laura Gentry) մոտ։ Հետագա գրողի դաստիարակության մեջ տղամարդկանց դերի վերաբերյալ տվյալները հակասական են։ Ըստ Լորելի խոսքերի,նրա մայրիկի մահը, տատիկի դաստիարակությունը և հայրական խնամքի բացակայությունը այն երեք նախադրյալներից էին, որոնք նրան դարձրեցին այնպիսին, ինչպիսին որ կա»։ Առկա է ևս մեկ տարբերակ, ըստ որի իր և տատիկի հեը ապրում էր մի պապիկ, որը ծեծում էր տատիկին, բայց Լորելի նկատմամբ նա իրեն շատ սիրալիր էր դրսևորում։ Հետագայում Լորելը նշել է, թե ինչու է ստեղծում այդ հրեշներին։ Այն մարդը, ով օգնում էր իրեն թիթեռներ բռնել, մահացու հարվածներ էր հասցնում նրա տատիկին։ Բայց Լորելը սիրում էր նրան, և նա սիրում էր իրեն։ Կարծես նրբության և կոպտության միավորում լիներ և միարժամանակ հակադրում։
Կարդալ Լորելը սովորել է յոթ տարեկան հասակում։ Ըստ նրա, իր մոտ եղել է ճիշտ ժամանակին չհայտնաբերված դիսլեքսիա։ Տասներկու տարեկան հասակում սկսել է գրել պատմվածքներ։ Առաջին ավարտված պատմվածքը գրել է տասնչորս տարեկան հասակում։ Լորելը սովորել է Ինդիանայի «Մարիոն» (անգլ. Marion College) քրիստոնեական քոլեջում։ Ավարտելով քոլեջը ստացել է բակալավրի աստիճան, կենսաբանության և անգլերեն գրականության մեջ։ Ուսման ընթացքում ծանոթացել է Հարրի Համիլթոնի հետ, ով շուտով դարձավ նրա ամուսինը։ Ամուսինները տեղափոխվեցին Սենթ Լուիս, որը գտնվում էր Միսսուրի նահանգում։ Նրանք ունեցան մեկ աղջիկ։
Լորելը իր առաջին գրքերն ու պատմությունները գրել է սրճարանում, ազատ ժամանակ։ Այդ ժամանակ հա աշխատել է Xerox ընկերության պահեստամասում։


== Ծանոթագրություններ ==
Դիդիսաթափա

Դիդիսաթափա, լեռ Վրաստանում, Ախալքալաքի սարավանդում։ Նշանակված է Կովկասի 5 վերստանոց քարտեզում։ Բարձրությունը 2254 մ։


== Ծանոթագրություններ ==
(1423) Ժոզե

(1423) Ժոզե (անգլ.՝ Jose), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 28-ին Ջոզեֆ Հունարցի կողմից Ուքլում։
Միջին հեռավորությունը Արեգակից կազմում է 2,861305 ա. մ., առավելագույնը մոտենում է 2,6373 ա. մ. հեռավորության վրա և հեռանում 3,0853 ա. մ.։ Արեգակի շուրջ մեկ ամբողջական պտույտ է կատարում 1767,85 երկրային օրվա ընթացքում, իր ուղեծրով շարժվելով միջինում 0,203638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1423) Ժոզե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայնոդեի շրջան

Վայնոդեի շրջան (լատիշ․՝ Vaiņodes novads), վարչատարածքային միավոր Լատվիայի արևմտյան մասում, Կուրզեմե պատմական մարզում։ Բաղկացած է 2 վոլոստից և Վայնոդե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 2 932 մարդ։
Շրջանի մակերեսը 343,96 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 2 932 մարդ։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Վայնոդեի շրջանի պաշտոնական կայքը (լատիշերեն)
Աղրավիս

Աղրավիս, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Աշխարօվա դաշտում, Արաբկիր-Երզնկա-Տեվրիկ ճանապարհի վրա։


== Պատմություն ==
Աղրավիսի հայ բնակիչները տեղահանվեցին և թուրքերի կողմից զանգվածաբար ոչնչացվեցին 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 55 տուն հայ և 2 տուն թուրք բնակիչ։ 1915 թվականի նախօրեին ուներ շուրջ 1600 հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահություն, այգեգործությունն ու արհեստներն էր։ Տարանցիկ առևտրական ճանապարհի վրա գտնվող գյուղի բնակիչները պահում էին նաև գիշերային պանդոկներ առևտրականների համար։


== Պատմամշակութային կառույցներ ==
Աղրավիսն ուներ Ս. Աստվածածին անունով եկեղեցի։


== Կրթություն ==
Եկեղեցուն կից 1860-ական թվականներից սկսած գործում էր վարժարան։


== Ծանոթագրություններ ==
Ալեքսան Ալեքսանյան

Ալեքսան Զավենի Ալեքսանյան (հունվարի 26, 1949(1949-01-26), Լենինական, Հայկական ԽՍՀ, ԽՍՀՄ), հայ ուռուցքաբան-վիրաբույժ։ Բժշկական գիտությունների դոկտոր (1996), պրոֆեսոր (1996)։


== Կենսագրություն ==
Ալեքսան Ալեքսանյանը ծնվել է 1949 թվականին Լենինականում։ 1972 թվականին ավարտել է Երևանի բժշկական ինստիտուտը։ 1986-1988 թվականներին` Բժշկական ռադիոլոգիայի գիտահետազոտական կլինիկայի ղեկավար,1992-2001 թվականներին՝ Երևանի պետական բժշկական ինստիտուտի ուռուցքաբանության ամբիոնի պրոֆեսոր, 2002 թվականից` Ուռուցքաբանության գիտական կենտրոնի պրոկտոլոգիայի բաժանմունքի վարիչ, 2014-2015 թվականներին՝ Կովրով քաղաքի Առաջին բժշկական կլինիկական կենտրոնի ուռուցքաբան, 2014 թվականից դեկտեմբերից միաժամանակ՝ Մոսկվայի բժիշկների կատարելագործման ինստիտուտի ուռուցքաբանության ամբիոնի պրոֆեսոր։
Աշխատանքները վերաբերում են չարորակ նորագոյացությունների ախտորոշման և համալիր բուժման (նախավիրահատական ճառագայթաբուժման կիրառմամբ), տեղային և ընդհանուր ճառագայթային ախտահարումների կանխարգելման և բուժման հարցերին։ Հեղինակ է շուրջ 85 գիտական աշխատությունների և մեկ մենագրության։


== Երկեր ==
«Комбинированное и комплексное лечение местнораспростра-ненного рака прямой кишки» (1987)


== Գրականություն ==
Айриян А. П. Армянские учёные-медики. Ер., 1998 - 276 с. ISBN 99930-1-001-7.


== Ծանոթագրություններ ==
Ժողովածու (771)

Ժողովածու (771), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 771 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 1-1.2×10 չափս։ Ձեռագիրը կազմված է 207 թերթից։ Գրված է միասյուն, նոտրդիրով։ Կազմը` կաշեպատ տախտակ դրոշմազարդ։


== Բովանդակություն ==
Բանք իմաստնոց։
Յագաղս պատկերացուցութեան։
Չորս են կարգ գիտութեան։
Մկր․ Նաղաշի Տաղ։
Աւերումն Երուսաղէմայ։
Կարապետի վրդ-ի Խրատ մանկանց եկեղեցւոյ (չափ․)։
Ներս․ Լամբրոնացւոյ Մեկնութիւն Հայր մեր-ի, Քննութիւն կարգաց եկեղեցւոյ։
Աւետիքի Օգոստինոսի Վասն տնօրինութեանն Քրիստոսի (չափ․)։
Խրատ վասն հաւատոյ։
Վահրամայ վրդ-ի Խրատ։
Վարդ․ Այգեկցւոյ Առակք։
Քաղուածք ղանադանք Քարոզք։
Կուռնելիոսի Մուսի Բանք իմաստասիրականք։
Դաւթի Հարքացւոյ Նկատումն Արիստոտէլի։
Յովհ․ Երզնկացւոյ Սահաման քերականութեան։
Հաւարմունք ի լուծմանց դրոց քերականութեան։
Թուղթ Դիոնիսիոսի առ Տիմօթէոս։
Համարողութիւն արաբացոց և բուլղարաց։
Բառք քրդկանք (18 բառ)։
Աղուանից գիր։
Բախճտնականք։
Անուանք թռչնոց։
Վասն է խորհրդոց եկեղեցւոյ։
Առիւծոյն Ներբեղհան ի ծնունդ Քրիստոսի։
Ուրբանոսի Աղօթք։


== Ծանոթագրություններ ==
Կոմս Օրի

Կոմս Օրի (ֆր.՝ Le comte Ory), իտալացի երգահան Ջոակինո Ռոսսինիի կոմիկական օպերա երկու գործողությամբ։ Ֆրանսերեն լիբրետտոն Էժեն Սկրիբի և Դելետր–Պուասոնի։
Օպերայի առաջին ներկայացումը կայացել է 1828 թ. օգոստոսի 20-ին Փարիզի Թագավորական երաժշտական ակադեմիայի բեմում։
Ըստ մի շարք ուսումնասիրողների «Կոմս Օրին» Ռոսսինիի լավագույն ստեղծագործություններից մեկն է։ Մասնավորապես, առանձնացվում է մեղեդային հարստությունը, սրամտությունը, երաժշտության նրբանկատությունը և նրբագեղությունը։


== Ծանոթագրություններ ==
Գորոդոկ (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոնկուր եղբայրներ

Գոնկուր եղբայրներ (ֆր.՝ Frères Goncourt, Էդմոն դը Գոնկուր (մայիսի 26, 1822, Նանսի - հուլիսի 16, 1896, Շանռոզե) և Ժյուլ դը Գոնկուր (դեկտեմբերի 17, 1830, Փարիզ - հունիսի 20, 1870, Փարիզ), ֆրանսիացի նատուրալիստ գրողներ։ Գոնկուր եղբայրների ստեղծագործական
մտերմությունը յուրատիպ երևույթ է համաշխարհային գրականության պատմության մեջ։ Լինելով տարբեր անհատականություններ՝ նրանք հաջողությամբ միասին աշխատել են ու հրապարակել ստեղծագործություններ։
Գոնկուր եղբայրների կարիերան որպես գրողներ սկսվեց արձակուրդների հասարակ նկարագրությունից։ Ապա նրանք սկսեցին հրապարակել ուսումնասիրություններ 19-րդ դարի ֆրանսիական արվեստի վերաբերյալ։ Նրանց ամենանշանավոր ստեղծագործությունը «Ժերմենի Լասերտե» վեպն է, որտեղ ներկայացվում է մի ֆրանսուհի աղախնի ողբերգությունը։


== Մատենագիտություն ==


=== Վեպեր ===
«18.. թվին» (En 18..)
1860 «Շառլ Դեմայն» (Charles Demailly)
1861 «Քույր Ֆիլոմենեն» (Sœur Philomène)
1864 «Ռենե Մոպրեն» (Renée Mauperin)
1865 «Ժերմինի Լասերտե» (Germinie Lacerteux)
1867 «Մանետտ Սալոմոն» (Manette Salomon)
1869 «Տիկին Ժերվեզեն» (Madame Gervaisais)
1877 «Թեթևաբարո Էլիզան» (La Fille Elisa)
1879 «Զեմգաննո եղբայրները» (Les Frères Zemganno)
1882 «Դերասանուհի Ֆոստեն» (La Faustin)
1884 «Լավիկը» (Chérie)


=== Պատմագիտական և արվեստաբանական երկեր ===
Histoire de la société française pendant la Révolution (1854)
La Société française pendant le Directoire (1855)
Portraits intimes du XVIIIe siècle (neue Aufl. 1878, 2 Bde.)
Sophie Arnould d'après sa correspondance (1857, 2. Ausg. 1876)
Histoire de Marie-Antoinette (1858)
L'Art au XVIIIe siècle (1859 als Artikelserie begonnen; 3. Aufl. 1883, 2 Bde.)
Madame Pompadour (1860)
Les maîtresses de Louis XV (1860)
La Femme au XVIIIe siècle (1862)
Gavarni, l'homme et l'artiste (1873)
Madame Dubarry. Ein Lebensbild
L'Amour au XVIIIe siècle (1875) u. a.


== Գրականություն ==
Hutter, Manfred: Phantasie und Realismus in den Schriften der Goncourt. Inaugural-Dissertation ohne Verlagsangabe, Frankfurt a.M. 1959
Nonnenmacher, Kai, ›Nous aurions bien voulu écrire un roman à deux‹: Thomas et Heinrich Mann, lecteurs des Goncourt. Cahiers Edmond & Jules de Goncourt: publication annuelle de la Société des Amis des Frères Goncourt 8, 2001, S. 204-213.
Nonnenmacher, Kai, ›Alors, il entre dans l’artiste une économie… la magnifique avarice bourgeoise de l’art!‹ Kunstökonomien des Sammlers bei Edmond und Jules de Goncourt. In: Grenzgänge 12 (23: Grenzen des Ökonomischen (Hg. Nonnenmacher, K./Blaschke, B.)), 2005, S. 43-68.
Քերիկ

Քերիկ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։ Գտնվում էր Արզան գետի ափին։


== Պատմություն ==
Գյուղն ավերվել է, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XIX դարի վերջին ուներ 60 տուն հայ բնակիչ։


== Պատմամշակութային կառույցներ ==
Քերիկն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
438

438 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 438 թվականն է, 
V դարի 38-րդ տարին։


== Դեպքեր ==


== Ծնունդներ ==


== Մահեր ==
Դիրբի

Դիրբի (վրաց.՝ დირბი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 735 մետր բարձրության վրա։ Շրջկենտրոն Քարելից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2569 մարդ։


== Ծանոթագրություններ ==
Հան Պեսակ

Անվան այլ կիրառումների համար տե՛ս՝ Հան Պեսակ (այլ կիրառումներ)Հան Պեսակ (բոս․՝ Han-Pijesak, սերբ.՝ Хан Пијесак / Han Pijesak, խորվ.՝ Han Pijesak ), քաղաք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Հան Պեսակը համանուն համայնքի կենտրոնն է։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 2018 մարդ։

Համայնքի բնակչության էթնիկ խումբը՝


== Ծանոթագրություններ ==
Լաս Պեդրաս (Արտիգաս)

Անվան այլ կիրառումների համար տե՛ս՝ Լաս Պեդրաս (այլ կիրառումներ)Լաս Պեդրաս (իսպ.՝ Las Piedras), բնակավայր Ուրուգվայի հարավարևելյան մասում, Արտիգաս դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 2771 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Bella Unión, Coronado, Las Piedras and Portones de Hierro y Campodónico Archived 2012-10-10 at the Wayback Machine.
Խորեն Արամունի

Խորեն Արամունի (Քեշիշյան, փետրվարի 14, 1948(1948-02-14), Իրան), հայ արձակագիր։ Հայաստանի գրողների միության անդամ (2004)։


== Կենսագրություն ==
Խորեն Արամունին ծնվել է 1948 թվականին Իրանում։ Միջնակարգ կրթությունն ստացել է Թեհրանում։ 1967 թվականին ընդունվել է Սպահանի համալսարանի հայագիտական բաժին։ 1969 թվականին հայրենադարձել է։ 1975 թվականին ավարտել է Երևանի պետական համալսարանի բանասիրական ֆակուլտետը։ 1980 թվականին գաղթել է ԱՄՆ։ 1991-2005 թվականներին Երևանում և Լոս Անջելեսում հրատարակվել են նրա պատմվածքների, վիպակների, թատերգությունների ժողովածուները, «Թատրոն» խորագրով վեպը և «Դպրոցի ճամփան» հուշապատումը։ 1996 թվականից Լոս Անջելեսում և Երևանում բեմադրվել են նրա հեղինակած մի շարք թատերգություններ։
Արամունու թարգմանությամբ 2012 թվականին հրատարակվել է Էսմաիլ Ռայինի «Հայերի զանգվածային կոտորածները» գիրքը։ Նրա թատերգություններից բեմադրվել են՝ «Հարութ պապը» (1996, Լոս Անջելես), «Պողոս քեռու այցը» (1997, Լոս Անջելես), «Երթ ու դարձի տոմս» (1997, Երևան, Լոս Անջելես), «Անվերադարձ ապագա» (Լոս Անջելես, Երևան, 2004), «Ետցնցում» (Լոս Անջելես, 2007), «Պատանդը» (2013, Լոս Անջելես, Երևան)։


== Գրքեր ==
«Հետմահու հարսանիք» (Երևան, 1991)
«Երբ որ բաց են դռներն հուսո» (Լոս Անջելես, 1993)
«Մահվան պար» (Լոս Անջելես, 1996)
«Մի բուռ առօրյա» (Լոս Անջելես, 1996)
«Դարի ճանապարհը» (Լոս Անջելես, 1999)
«Թատրոն» (Լոս Անջելես, 2002)
«Անվերադարձ ապագա» (թատերգությունների ժողովածու, Լոս Անջելես, 2004)
«Անվավեր» (Երևան, 2004)
«Դպրոցի ճամփան» (Լոս Անջելես, 2005)
«Ուղղիչ տունը» (Երևան, 2010)
«Խրամատից դուրս» (Երևան, 2010)
«Գլենդեյլ-Խաշաթաղ» (Երևան, 2012)
«Ձնհալ» (Երևան, 2014)


== Պարգևներ, մրցանակներ ==
«Վիլյամ Սարոյան» մեդալ, 2014


== Ծանոթագրություններ ==


== Արտաքին հղումներ ==
Խորեն Արամունի, Գրական Կամուրջ
Հարցազրույց արձակագիր,դրամատուրգ Խորեն Արամունու հետ
«Լաց լինելու համար ևս ուրախ սիրտ է պետք». Խորեն Արամունի Քեշիշյան
Աքսու (գետ)

Աքսու, գետ Սեբաստիայի նահանգում, հոսում է Դերենդե քաղաքի միջով։ Հիշատակում է թուրք պատմիչ Քյաթիր Չելերին։


== Ծանոթագրություններ ==
Բեննո Ադամ

Բեննո Ադամ (գերմ.՝ Benno Adam, հուլիսի 15, 1812(1812-07-15), Մյունխեն, Բավարիայի թագավորություն - մարտի 9, 1892(1892-03-09) կամ մարտի 8, 1892(1892-03-08), Կելհայմ, Ստորին Բավարիա, Բավարիա, Գերմանական կայսրություն), գերմանացի նկարիչ Մյունխենից։
Նկարիչ Էմիլ Ադամի հայրը։


== Կենսագրություն ==
Բեննոն նկարչի իր կարիերան սկսել է հոր՝ մարտանկարիչ (բատալիստ) Ալբրեխտ Ադամի նկարների վիմագրությունները (լիտոգրաֆիաները) պատրաստելով։ Այնուհետև վերջինիս օգնությամբ ու ղեկավարությամբ անցում է կատարել անիմալիստիկային և կարճ ժամանակում հասել այնպիսի հաջողությունների, որ արժանացել է «գերմանական Լենդսիր» պատվանունին։  Նրա նկարներից առավել հաջողվածներն են՝ «Եղջերվի որս ծովափին», «Անասնաշուկա լեռնային Բավարիայում» և «Վիրավոր զինվոր մարտի դաշտում՝ շան հետ» կտավները։ Նրա տղան՝ Էմիլը, նույնպես նկարիչ էր։ Նկարիչներ էին նաև եղբայրները՝ Ֆրանցը և Օյգենը։


== Նկարների ընտրանի ==

		
		
		
		
		
		


== Ծանոթագրություններ ==


== Գրականություն ==
Benno Adam. In: Horst Ludwig (Hrsg.): München Maler im 19. Jahrhundert, Band 1, Bruckmann, München 1981, S. 11
«Адам, немецкие живописцы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Գլադիշևո (գյուղ, Սիչովսկի շրջան)

Անվան այլ կիրառումների համար տե՛ս՝ ԳլադիշևոԳլադիշևո (ռուս.՝ Гладышево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արքայական (լիճ)

Արքայական լիճ, ջրագրական բնության հուշարձան Հայաստանի Հանրապետությունում, որը լիճ է։ Բնության հուշարձանը գտնվում է Շիրակի մարզի Մանթաշ գետի վերին հոսանքում՝ ծովի մակարդակից 3050 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Շիշկեևո

Շիշկեևո (ռուս.՝ Шишкеево, մոկշ.՝ Шишкеев), գյուղ Ռուսաստանի Մորդովիա հանրապետության Ռուզաևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Moment of glory (ալբոմ)

Moment of Glory, գերմանական ռոք խումբ Scorpions-ի ալբոմներից է։ Այն ձայնագրվել է Բեռլինի ֆիլհարմոնիկ նվագախմբի հետ և թողարկվել է 2000 թվականին։ Ալբոմը ներառում է վերամշակված երգեր խմբի երգացանկից, ինչպես նաև դասական ընդմիջումներ, մեկ երգի cover կատարում և նոր սինգլ` Moment of Glory: Ի սկզբանե, անգլիացի կոմպոզիտոր Էնդրյու Փաուելին խնդրել էին տրամադրել նոր մշակումներ, իսկ Մայքլ Կամենը նշանակված էր նվագախմբային գործերի համար։ Այն բանից հետո, երբ վերջինը հրաժարվեց աշխատանքից՝ Metallica-ի հետ նրանց S&M ալբոմի վրա աշխատելու համար, վերջապես ավստրիացի գործիքավորող և դիրիժոր Քրիստիան Կոլոնովիցը ապացուցեց, որ կարող է հիանալի համագործակցություն ստեղծել խմբի հետ։


== Կենդանի կատարումներ ==
Moment of Glory համերգի ծրագիը նախ ներկայացվել է Hannover EXPO-ի ժամանակ՝ 2000 թվականի հունիսին, երբ Քրիստիան Կոլոնովիցը դիրիժորում էր Բեռլինի ֆիլհարմոնիկ նվագախումբը։ Համերգը նկարահանվել է՝ 2000 թվականի դեկտեմբերին VHS-ով և Video CD-ով հեռարձակվելու համար։ 2001-ին խումբը այս ռոք-սիմֆոնիկ շոուով շրջագայել է Ռուսաստանի և Բալթյան երկրների 7 քաղաքներով։ Քրիստիան Կոլոնովիցը և Սքոթթ Լաութոնը միմյանց փոխարինեցին դիրժորի դերում։


== Ծանոթագրություններ ==
Չերտիժ (գյուղ, Խուստի քաղաքային խորհուրդ)

Չերտիժ (ուկրաիներեն՝ Чертіж), գյուղ Ուկրաինայի Անդրկարպատյան մարզի Խուստի քաղաքային խորհուրդում։
2001 թվականի տվյալներով Չերտիժ գյուղում բնակվում էր 1 517 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)